open-index/open-wikipedia-markdown huggingface dataset:
Neverland Ranch

**Neverland Valley Ranch** (nykyisin Sycamore Valley Ranch) on alue Santa Barbaran piirikunnassa, Kaliforniassa. Neverland oli kuuluisan yhdysvaltalaisen pop-muusikko Michael Jacksonin pitkäaikainen koti.

Neverland sijaitsee osoitteessa 5225 Figueroa Mountain Road, se on noin 8 km pohjoiseen Los Olivosin kaupungista, ja noin 13 km pohjoiseen Los Ynezin kaupungista. Neverland Ranchin kokonaispinta-ala on yli 11 km² ja se koostuu nykyään suurimmaksi osaksi viinitarhoista. Neverlandin omistaa Ron Burkle.

Ranch on toiminut Jacksonin yksityisenä huvipuistona ja hänen kotinaan, kun alue avattiin vuonna 1988, mutta ei ole enää toiminnassa. Alue sisältää huvipuiston lisäksi muun muassa eläintarhan sekä teemapuiston. Neverland (suom. Mikä-mikä maa) on saanut nimensa Peter Pan-tarinoissa olevan fantasiasaaren mukaan.

## Arvo
Vuoden 2004 alussa, uutisohjelma Entertainment Tonightissa Neverland Ranchin arveltiin olevan noin 120 miljoonan Yhdysvaltain dollarin arvoinen. Santa Barbara County puolestaan arvioi Neverlandin olevan arvoltaan 96 miljoonaa dollaria, Forbes arvioi, että tila on arvokkaampi kuin tämä 96 miljoonaa dollaria. Vuonna 2017 tilan myyntihintaa pudotettiin 67 miljoonaan dollariin, mutta se ei mennyt kaupaksi.

Joulukuussa 2020 Neverland, jonka nimi muutettiin Sycamore Valley Ranchiksi, myytiin 22 miljoonalla dollarilla. Ostajana oli Ron Burkle, joka oli Jacksonin perhetuttava. 

## Sulkeminen
Neverland Ranchin sulkeminen laitettiin vireille vuoden 2007 lopulla, vaikka Jacksonin tiedottaja kertoikin, että Neverlandin pyörittämiseen tarvittavia lainoja voidaan uudelleenrahoittaa. 25. helmikuuta 2008 Jacksonille ilmoitettiin *Financial Title Companysta*, että ellei hän maksa velkojaan (24&nbsp;525&nbsp;906,61 $) takaisin maaliskuun 19. päivään mennessä, niin Neverlandin maa-alueita ja irtaimistoa alettaisiin huutokaupata.

Toukokuussa 2008 sijoitusyhtiö Colony Capital LLC takasi Jacksonin noin 24 miljoonan dollarin lainan ja sai sen pantiksi koko Neverland Ranchin alueen. Jacksonin kuollessa kesällä 2009 omaisuusjärjestelyt olivat edelleen kesken.

## Lähteet

## Aiheesta muualla
Neverland

**Neverland** voi tarkoittaa seuraavia:

* Neverland, Mikä-Mikä-Maa, mielikuvitusmaa Peter Pan -kirjoissa
* Neverland, Nick Willingin elokuva vuodelta 2012
* Neverland, Neverland Ranch, alue Santa Barbara Countyssä Kaliforniassa, Michael Jacksonin pitkäaikainen asuinpaikka
* Neverland, Tim Skoldin studioalbumi
* Neverland, Interscope Recordsin artisti
* Neverland, Japanilainen videopelien kehittäjä
* 5405 Neverland, päävyöhykkeen asteroidi.
S.S. Edward F. Dix

**S.S. Edward F. Dix** oli yhdysvaltalainen siipiratashöyrylaiva. Alus rakennettiin Madisonissa, Indianassa 1864. 

## Palvelus
Alus oli Pohjoisvaltioiden käytössä Yhdysvaltain sisällissodan aikana. Konfederaatin agentit sytyttivät sen palamaan 15. heinäkuuta 1864 St. Louisissa Mississippi-joella. Alus korjattiin käyttöön.

15. huhtikuuta 1864 pohjoisvaltioiden ironclad *[[USS Eastport (1862)|USS Eastport]]* oli törmännyt miinaan Mississippin sivujoella Red Riverillä. Panssarialus oli upotettu 26. huhtikuuta 1864, koska sitä ei haluttu jättää vihollisen käsiin. 15. kesäkuuta 1865 *Edward F. Dix* kulki samaa jokea pitkin. Alus törmäsi pinnan alla piilleen ironcladin hylkyyn ja upposi. 

Yhdysvaltain armeijan pioneerijoukkojen sukeltajat löysivät molempien alusten hylyt ja tutki ne 1995.. Niitä peittää yli 10 metrin mudasta, hiekasta ja muusta pohjapeitteestä koostuva kerros. Kerroksen arvioidaan säilyttävän aluksia hyvin.

## Lähteet
* 
* 

### Viitteet
Cal Clutterbuck

**Cal William Clutterbuck** (s. 18. marraskuuta 1987 Welland, Ontario, Kanada) on kanadalainen uransa lopettanut jääkiekkoilija.

Minnesota Wild varasi laitahyökkääjänä pelaavan Clutterbuckin vuoden 2006  kolmannella kierroksella numerolla 72. Juniorina Clutterbuck edusti Toronto St. Michael's Majorsia ja Oshawa Generalsia Ontario Hockey Leaguessa. 

Clutterbuck teki avausmaalinsa NHL:ssä 24. marraskuuta 2008 Jose Theodoren taakse ottelussa Washington Capitalsia vastaan. Hän teki samassa ottelussa myös toisen maalin. 

Debyyttikaudellaan NHL:ssä Clutterbuck rikkoi liigan yhden kauden taklausennätyksen taklattuaan kauden aikana peräti 356 kertaa. Ennätystä piti aiemmin hallussaan Los Angeles Kingsin Dustin Brown. 

25. helmikuuta 2010 Clutterbuck solmi kolmivuotisen jatkosopimuksen Minnesotan Wildin kanssa.

Maaliskuussa 2022 Clutterbuck teki kaksivuotisen jatkosopimuksen Islandersin kanssa.

## Tilastot

## Lähteet
* 
* Clutterbuck signs three-year extension with Wild

### Viitteet

## Aiheesta muualla

* Cal Clutterbuckin tilastot hockeydb.comissa
* Jatkoaika.comin artikkeli Clutterbuckista
Bing (täsmennyssivu)

**Bing** voi viitata seuraaviin asioihin:
*Bing, Microsoftin hakukone.
*Bing Maps, Microsoftin kehittämä karttapalvelu.
*Bing (leipä), kiinalainen leipä.
*Bing (yhtiö), lakkautettu leluja ja keittiötarvikkeita valmistanut yhtiö.
*Bing, vuosina 2014–2019 tuotettu brittiläinen lasten animaatiosarja.
*Bing (virvoitusjuoma).

## Henkilöitä
Bing on myös seuraavien henkilöiden sukunimi:

* Abraham Bing (1752–1841), saksalainen rabbi
* Andrew Bing (1574–1652), englantilainen oppinut
* Anine Bing (s. 1982), tanskalainen malli
* Carmella Bing (s. 1981), yhdysvaltalainen pornonäyttelijä
* Darnell Bing (s. 1984), yhdysvaltalainen jalkapalloilija
* Dave Bing (s. 1943), yhdysvaltalainen koripalloilija ja Detroitin entinen pormestari
* Jon Bing (1944–2014), norjalainen lakiprofessori
* Paul Robert Bing (1878–1956), sveitsiläis-saksalainen neurologi
* R. H. Bing (1914–1986), yhdysvaltalainen matemaatikko
* Siegfried Bing (1838–1905), saksalainen taidekauppias
* Steve Bing (1965–2020), yhdysvaltalainen liikemies
* Suzanne Bing (1885–1967), ranskalainen näyttelijä
* Thomas Bing (s. 1990), saksalainen maastohiihtäjä
* Zhang Bing (s. 1969), kiinalainen haulikkoampuja

### Kuvitteellisia henkilöitä

* Chandler Bing ja Charles Bing, televisiosarjassa Frendit
Igarka

**Igarka** () on kaupunki Krasnojarskin aluepiirin Turuhanskin piirissä Venäjällä. Se sijaitsee Jenisein rannalla 1&nbsp;779 kilometriä Krasnojarskista pohjoiseen. Kaupungissa oli 6&nbsp;183 asukasta (vuonna 2010).

Kaupunki on perustettu vuonna 1931. Sen ovat rakentaneet etupäässä rangaistusvangit ja karkotetut. Vuonna 1941 pystytettiin kalatehdas ja telakka. Igarka on myös huomattava metsäteollisuuden keskus. Siellä on suuri jokisatama, jota pohjoista meritietä kulkevat valtamerilaivat voivat käyttää. Kaupungista on laiva- ja lentoyhteys (Igarkan lentoasema) Krasnojarskiin ja Dudinkaan. 

Kaupungissa toimii Venäjän tiedeakatemian ikiroutaa tutkiva Igarkan geokryologian laboratorio, joka ennen Venäjän hyökkäyssotaa (2022-) oli EU:n tieteellisen yhteistyön piirissä. Nähtävyyksistä huomattavin on ikiroutamuseo.

## Lähteet

### Lähteet johon ei ole viitattu
* 

## Aiheesta muualla

* Epävirallinen kaupunkisivusto
Svetlogorsk (Krasnojarskin aluepiiri)

**Svetlogorsk** () on kaupunkityyppinen taajaman muodostama kaupunkikunta Krasnojarskin aluepiirin Turuhanskin piirissä Venäjällä. Se sijaitsee Jenisein sivujoen Kureikan varrella.

Taajamassa asui yhteensä 1&nbsp;014 ihmistä (väestönlaskenta 2010).

Taajama on syntynyt vuosina 1975–2002 rakennetun Kureikan vesivoimalaitoksen yhteyteen.

## Lähteet

## Aiheesta muualla
* Svetlogorskille ja Kureikan voimalalle omistettu sivusto
Katalyyttinen sykli

**Katalyyttinen sykli**  on kemiallisten reaktioiden kehä, johon liittyy reaktioita ylläpitävä katalyytti. Katalyyttisiä syklejä esiintyy mm. biokemiassa, materiaalien valmistuksessa ja
organometallikemiassa. Monesti katalyyttisessä syklissä eli kierrossa esikatalyytti muuttuu katalyytiksi. Esimerkiksi Monsanto-prosessi, Wacker-prosessi ja Heck-reaktio ovat katalyyttisia syklejä.
Lenkkitossu

**Lenkkitossu** on erityisesti lenkkeilyä varten tehty joustavapohjainen jalkine. Lenkkitossut ovat urheilun lisäksi yleisiä arkikäytössä. Tunnettuja lenkkitossujen valmistajia ovat muun muassa Karhu, Adidas, Reebok ja Nike. Juoksijoiden laajamittaiseen käyttöön nykyaikaiset lenkkitossut tulivat 1970-luvulla juoksubuumin myötä. 

Juoksijoiden askellustyylit eroavat toisistaan. Markkinoilla on erilaisia kenkämalleja erilaisten juoksuaskellustyylien tarpeisiin. Niin sanotut neutraalit kengät on tarkoitettu normaalisti askeltaville juoksijoille. Jos askeltaessa jalan painopiste siirtyy liikaa jalan sisäsivulle, voi tästä seurata erilaisia vammoja ja kiputiloja. Ominaisuutta voidaan pyrkiä korjaamaan sisäsivuilta jäykistetyillä eli niin sanotuilla tuetuilla kengillä.  Nykyisin myös sukupuolten väliset erot voidaan ottaa huomioon kenkämallien ominaisuuksissa. Esimerkiksi naisille tarkoitetut kengät tehdään lestiltään miesten kenkiä kapeammiksi ja niiden iskunvaimennus on usein pehmeämpi. 

## Arvostelu
Arvostelijoiden mukaan lenkkitossu on epäergonominen, koska se muuttaa juoksijan askellusta kanta-astunnan suuntaan. Ihmisen jalkaterässä on luontainen iskunvaimennus, joka perustuu siihen, että jalka tulee maahan päkiä edellä. Paksupohjainen, jäykkä ja tuettu lenkkikenkä haittaa tätä iskunvaimennusmekanismia ja aiheuttaa rasitusvammoja. Viime vuosina jotkut juoksijat ovat siksi siirtyneet käyttämään kevytjalkineita tai juoksemaan paljain jaloin.

## Lähteet

## Aiheesta muualla
* "The painful truth about trainers: Are running shoes a waste of money?"
S/S Storfursten

**S/S Storfursten** nimeä on käyttänyt kaksi suomalaista matkustaja- ja rahtihöyrylaivaa.

## S/S Storfursten (1837)

Vanhempi S/S Storfursten oli suomalainen 1837 rakennettu matkustajia ja rahtia kuljettanut siipiratashöyrylaiva jonka omisti turkulainen *Åbo Ångfartygs Bolag*.

Stofursten liikennöi 1837–1849 Turku – Helsinki – Tallinna – Kronstadt -reitillä. Varustamoyhtiön tehtyä konkurssin kesäkuussa 1849 laiva myytiin pakkohuutokaupalla uudelle *Åbo Nya Ångfartygsbolag*-nimiselle yhtiölle. Storfursten oli viimeksi Turku – Degerby – Tukholma linjalla vuosina 1850–1854. Krimin sodan aikana laiva oli seisotettuna ja sodan jälkeen se oli niin huonossa kunnossa että se romutettiin 1856. Storfurstenin höyrykoneet, -kattilat ja siipirattaat kuljetettiin maitse talvella 1856 Päijänteelle jossa ne asennettiin rakenteilla olleeseen *Suomi*-laivaan. Kesäkuussa 1856 valmistunut Suomi-laiva oli Päijänteen ensimmäinen höyrylaiva.

Storfursten oli rakennettu 1837 *Fletcher, Son & Fearallin* telakalla Lontoon Limehousessa. Sen pituus oli 139 jalkaa, leveys 19,4 jalkaa ja syväys 9 jalkaa. Laivan vetoisuus oli 210 bruttorekisteritonnia ja se saattoi ottaa 42 matkustajaa. Laivan siipirataskoneistojen voimanlähteenä oli kaksi 40 hevosvoiman höyrykonetta.

### Lähteet
* Turun Matkustajahöyrylaivat-sivusto: S/S Storfursten

## S/S Storfursten (1875)

Uudempi S/S storfursten valmistui 1875 ja sen omisti *Helsingfors Ångfartygs Aktiebolag*. Tämä laiva liikennöi 1875-1913 pääasiassa Helsinki – Hanko – Tallinna – Lyypekki-linjalla. Vuonna 1883 se törmäsi Öölannin pohjoiskärjen luona itävaltalaisen parkkilaiva *Ninan* kanssa ja sai pahoja vaurioita. Vuonna 1902 laiva ajoi karille Viron Saarenmaan länsipuolella Vilsandin majakan lähistöllä ja upposi. Se saatiin nostettua ylös ja se korjattiin Hietalahden telakalla Helsingissä. Laivan höyrykattiloita ja matkustajatilojen sisustusta uudistettiin 1884–1885 ja 1896–1897.

Storfursten myytiin 1913 Bremeniin Saksaan jossa se sai uuden nimen *Grossfürst*. Vuonna 1918 se siirtyi uudelle omistajalle ensin Hampuriin ja sitten Stettiniin. Tämän jälkeen laiva vaihtoi vielä muutaman kerran omistajaa ja sen nimeksi muuttui 1922 *Casus* sekä 1923 *Henry Wilhelms* ja *Odertal*. Laiva romutettiin 1924.

Uudempi S/S Storfursten oli rakennettu 1875 *Sir Raylton Dickson & Co*:n telakalla Middlesbroughissa Englannissa. Sen pituus oli 51,85 metriä, leveys 7,69 metriä ja syväys 4,0 metriä. Laivan vetoisuus oli 556,2 bruttorekisteritonnia ja se saattoi ottaa 38 matkustajaa. Laivan höyrykoneen teho oli 450 hevosvoimaa.

## Lähteet
* Turun Matkustajahöyrylaivat-sivusto: S/S Storfursten
Fakta

* **Fakta** on tosiasia.
* Fakta, suomalainen talouselämän alan aikakauslehti.

## Muuta
* Fakta homma – suomalainen komediasarja

## Katso myös
* Facta, suomalainen tietosanakirja

## Lähteet
Veijon-Veikko

**Oskari Kuivalainen**, kirjailijanimi **Veijon-Veikko** (8. elokuuta 1880 Käkisalmi – 16. helmikuuta 1940 Imatra) oli suomalainen näytelmäkirjailija.

## Näytelmiä
* *Hetken lapsi : kansan elämää kolmessa kuvauksessa*, Seuranäytelmiä n:o 45.  Karisto 1907, 2. painos 1909, 3. painos 1911, 4. painos 1918, 5. painos 1923, 6. painos 1948
* *Taistelua elämän kruunusta : näytelmä neljässä kuvaelmassa*.   Työväen sanomalehti-o.y, Helsinki 1907
* *Kosimassa : yksinäytöksinen huvinäytelmä*, Seuranäytelmiä n:o 54. Karisto 1908, 2. painos 1910, 3. painos 1918, 4. painos 1922, 5. painos 1928, 6. painos 1937, 7. painos 1947, 8. painos 1952
* *Unelmia : näytelmä kahdessa näytöksessä*, Työväen näytelmäkirjasto n:o 9.  Kansan lehti, Tampere 1908, 2. painos Tampereen työväen sanomalehti 1921
* *Korpikylän taru : näytelmä 2:ssa näytöksessä*, Työväen näytelmäkirjasto n:o 36.  Tampereen työväen sanomalehti 1915

## Lähteet
* Suomen kirjailijat tetokanta
Kuratowskin lause

Topologiassa **Kuratowskin lauseen** eli **Kuratowskin upotuslauseen** mukaan jokainen metrinen avaruus voidaan isometrisesti upottaa rajoitettujen funktioiden muodostamaan Banachin avaruuteen raj(X,R).

Lause on saanut nimensä puolalaisen matemaatikon Kazimierz Kuratowskin mukaan.

## Lähteet
* Väisälä, Jussi: Topologia II, Limes ry, 2005
Alessandro Juliani

**Alessandro Juliani** (s. 3. huhtikuuta 1978 Montreal, Quebec) on kanadalainen näyttelijä ja laulaja, joka tunnetaan muun muassa televisiosarjoista *[[Taisteluplaneetta Galactica (2003)|Taisteluplaneetta Galactica]]* ja *[[Smallville]]*. Hän on tehnyt myös useita äänirooleja animaatioihin ollen muun muassa Gambiitin äänenä *[[X-Men: Evolution]]issa* ja dubannut englanniksi Death Notessa L:n roolin.

Juliani valmistui Montrealin McGill -korkeakoulusta laulu- ja oopperaesiintyjänä vuonna 1997.

## Filmografia

### Elokuvat

*Apua! Olen kala (2001) (ääni)
*Barbie eläinsaaren prinsessana (2007) (ääni)
*Kauneuden valta (2008)
*Watchmen (2009)

### Televisiosarjat

*Ihmemies MacGyver (1989)
*Kapteeni N (1989–1991) (ääni)
*Beast Machines (1999–2000) (ääni)
*Seitsemän päivää (1999)
*Tähtiportti (2000, 2005)
*Dark Angel (2000, 2002)
*Taken (2002)
*X-Men: Evolution (2002–2003) (ääni)
*Taisteluplaneetta Galactica (2004–2009)
*Death Note (2006–2007) (ääni)
*Smallville (2009)

## Lähteet

### Viitteet
Mark Margolis

**Mark Margolis** (26. marraskuuta 1939 – 3. elokuuta 2023) oli yhdysvaltalainen näyttelijä, joka esiintyi elokuvissa vuodesta 1976 lähtien.

Margolis opiskeli lyhyesti Templen yliopistossa ennen muuttoaan New Yorkiin, jossa hän alkoi opiskella draamaa Stella Adlerin johdolla sekä The Actors Studiossa. Margolis on ehkä tunnetuin rooleistaan *[[Scarface – arpinaama|Scarfacessa]]* ja Darren Aronofskyn elokuvissa *[[Pi (elokuva)|Pi]]*, *[[Unelmien sielunmessu]]*, *[[The Fountain]]* ja *[[The Wrestler – painija]]*. Aronofsky kirjoitti isä Avilan roolin *The Fountainissa* erityisesti Margolista varten.

Margolis esiintyi myös useissa televisiosarjoissa, kuten *[[Better Call Saul]]*, *[[Kylmä rinki]]*, *[[Yli synkän virran]]* ja *[[Breaking Bad]]*. Lisäksi hän esiintyi *[[Aikahyppy|Aikahypyn]]* ensimmäisessä jaksossa.

## Filmografia
* *[[The Opening of Misty Beethoven]]* (1976)
* *[[Going in Style]]* (1979)
* *[[Dressed to Kill (elokuva)|Dressed to Kill]]* (1980)
* *[[Svengijengi vauhdissa jälleen]]* (1982)
* *[[Scarface – arpinaama]]* (1983)
* *[[The Cotton Club]]* (1984)
* *[[The Bedroom Window]]* (1987)
* *[[The Secret of My Succe$s]]* (1987)
* *[[Glory (vuoden 1989 elokuva)|Glory]]* (1989)
* *[[The Pit and the Pendulum]]* (1990) (V)
* *[[Delta Force 2: The Colombian Connection]]* (1990)
* *[[Tales from the Darkside: The Movie]]* (1990)
* *[[1492: Conquest of Paradise]]* (1992)
* *[[Ace Ventura – lemmikkidekkari]]* (1994)
* *[[I Shot Andy Warhol]]* (1996)
* *[[The Pallbearer]]* (1996)
* *[[Rajaton valta]]* (1997)
* *[[Side Streets]]* (1998)
* *[[Pi (elokuva)|Pi]]* (1998)
* *[[Sinisilmä-Mickey]]* (1999)
* *[[Flawless]]* (1999)
* *[[Jakob the Liar]]* (1999)
* *[[The Thomas Crown Affair]]* (1999)
* *[[End of Days]]* (1999)
* *[[Fast Food, Fast Women]]* (2000)
* *[[Dinner Rush]]* (2000)
* *[[Unelmien sielunmessu]]* (2000)
* *[[Hard Ball]]* (2001)
* *[[The Tailor of Panama]]* (2001)
* *[[Boss of Bosses]]* (2001)
* *[[Hannibal (elokuva)|Hannibal]]* (2001)
* *[[Infested]]* (2002)
* *[[Daredevil (elokuva)|Daredevil]]* (2003)
* *[[Particles of Truth]]* (2004)
* *[[House of D]]* (2004)
* *[[Stay]]* (2005)
* *[[The Fountain]]* (2006)
* *[[Gone Baby Gone]]* (2007)
* *[[Uhma (vuoden 2008 elokuva)|Uhma]]* (2008)
* *[[The Wrestler – painija]]* (2008)
* *[[Noah (vuoden 2014 elokuva)|Noah]]* (2014)

## Lähteet

## Aiheesta muualla
* 
* 
*
Yvonne Strahovski

**Yvonne Strahovski** (s. 30. heinäkuuta 1982 Maroubra, Sydney, Australia) on australialainen näyttelijä. Hän on näytellyt muun muassa Sarah Walkerin roolissa televisiosarjassa *[[Chuck (televisiosarja)|Chuck]]* ja Serena Joy Waterfordin roolissa televisiosarjassa *[[The Handmaid’s Tale – Orjattaresi]]*.

## Elämä
Strahovski syntyi Sydneyn lähiössä Maroubrassa. Hänen alkuperäinen nimensä on Yvonne Strzechowski, mutta hän otti myöhemmin sukunimekseen helpommin lausuttavan taiteilijanimen Strahovskin. Hänen puolalaiset vanhempansa muuttivat Varsovasta Australiaan. Perheen isä on elektroniikkainsinööri ja äiti laboratorioteknikko.

Strahovski aloitti näyttelemisen näyteltyään koulunsa *[[Loppiaisaatto]]*-näytelmässä Violan roolissa. Valmistuttuaan yliopistosta hän esitti suomalaisen ystävänsä kanssa suomalaisnäytelmiä australialaisyleisölle. He näyttelivät Jari Tervon kirjaan perustuvassa näytelmässä *Finn City* Darlinghurst Theatressa Sydneyssä.

## Ura

Strahovski aloitti uransa Australiassa esiintymällä elokuva- ja televisiorooleissa, joihin lukeutuvat muun muassa esiintyminen satiirisen *[[Double the Fist]]* -televisioshow’n jaksossa sekä Freya Lewisin rooli draamasarjassa *[[headLand]]*.

Strahovski on tehnyt myös äänirooleja; hän ääninäytteli *[[Mass Effect]]* -pelisarjan hahmoa Miranda Lawsonillea, josta tehtiin hänen näköiskuvansa.

## Filmografia
### Elokuvat

### Televisiosarjat

### Videopelit

## Lähteet

## Aiheesta muualla

*
Chilentarantula

**Chilentarantula** (*Grammostola rosea*) on kuivilla alueilla viihtyvä lintuhämähäkkilaji, jota tavataan Pohjois-Chilessä ja mahdollisesti myös Boliviassa ja Argentiinassa.

Chilentarantula on väriltään pääasiassa tummanruskea, mutta sillä on myös vaaleanpunaisia karvoja, joista se on saanut tieteellisen nimensä. Lajista tunnetaan erilaisia värimuotoja, jotka on toisinaan luokiteltu erillisiksi lajeiksi. Laji on lintuhämähäkiksi keskikokoinen: täysikasvuisen naaraan ruumiinpituus on enimmillään 7,5&nbsp;cm ja jalkojen kärkiväli noin 15&nbsp;cm.

## Lähteet

## Aiheesta muualla
* Herpetomania, Marika Rökman: Chilentarantella (''Grammostola rosea'')
Yukihiro Matsumoto

**Yukihiro Matsumoto** (; myös "**Matz**", s. 14. huhtikuuta 1965) on japanilainen ohjelmoija, joka tunnetaan kehittämästään Ruby-ohjelmointikielestä. Hän aloitti työn Rubyn parissa vuonna 1993 ja julkaisi sen 1995. Hän on MAP-kirkon jäsen eli mormoni.

Yukihiro Matsumoto valmistui Tsukuban yliopistosta.

## Lähteet
Piranha-liuos

**Piranha-liuos** on väkevän rikkihapon (H2SO4) ja vetyperoksidin (H2O2) seos, jota käytetään orgaanisten jäämien puhdistamiseen epäorgaanisilta pinnoilta. Liuos on erittäin voimakas hapetin ja muodostaa useimmille pinnoille hydroksyyliryhmiä (-OH), jotka tekevät pinnasta hydrofiilisen eli vettä puoleensa vetävän.

Piranha-liuos on, kuten nimikin jo kertoo, erittäin vaarallista käsitellä. Se syövyttää orgaanista materiaalia kuten ihoa ja muovia. Piranha-liuos voi myös räjähtää, jos sen sekaan joutuu orgaanista liuotinta, esimerkiksi asetonia. Piranha-liuos valmistetaan aina siten, että vetyperoksidi lisätään rikkihappoon, koska rikkihapon lisääminen vetyperoksidiin on huomattavasti vaarallisempaa. Rikkihapon ja vetyperoksidin seos voi lämmetä jopa yli 100&nbsp;°C:een. Räjähdysvaaran vuoksi piranha-liuosta ei saa koskaan säilyttää, vaan se pitää tehdä juuri ennen käyttöä.

Piranha-liuos tunnetaan piikiekkojen puhdistuksessa myös **SPM-pesuna**.

## Lähteet

## Aiheesta muualla
*
Aya Sumika

**Aya Sumika** (oik. **Aya Sumika Koenig**, s. 22. elokuuta 1980 Miami, Florida, Yhdysvallat) on yhdysvaltalainen näyttelijä. Hän on näytellyt Liz Warnerina televisiosarjassa *[[Num3rot]]*. Hänellä on pieni rooli myös *[[O.C.|O.C.:n]]* toisella tuotantokaudella.

Sumikan äiti oli japanilais-yhdysvaltalainen ja isä Kaukasiasta. Aya Sumika vietti lapsuutensa Seattlessa, jossa hän kävi Northwest School -high schoolia. Myöhemmin hän opiskeli balettia New Yorkissa Juilliard School -koulussa. Hän on naimisissa Trevor Johnin kanssa.

## Filmografia
* *[[Hawaii (televisiosarja)|Hawaii]]*: Linh Tamiya (televisiosarja, 2004)
* *[[Bloodline]]*: Lori (2004)
* *[[O.C.]]*: Erin (TV-sarja, 2005)
* *[[Num3rot]]*: Liz Warner (televisiosarja, 2006-2010)
* *[[Introducing Lennie Rose]]*: Stella (televisioelokuva, 2006)

## Aiheesta muualla
*
Cam Janssen

**Cameron "Cam" Wesley Janssen** (s. 15. huhtikuuta 1984 Saint Louis, Missouri) on yhdysvaltalainen jääkiekkoilija, joka siirtyi kaudeksi 2011–2012 NHL-joukkue New Jersey Devilsiin.  Hän on pelipaikaltaan oikea laitahyökkääjä ja laukoo oikealta. Janssen tunnetaan kovanyrkkisenä, tappeluhalukkaana ja aggressiivisena pelaajana. 

New Jersey Devils varasi Janssenin vuoden 2002  neljännellä kierroksella numerolla 117. Ennen NHL-varaustaan hän edusti Ontario Hockey Leaguessa Guelph Stormia ja Windsor Spitfiresia.

Janssen aloitti NHL-uransa Devilsissä kaudella . Janssen teki avausmaalinsa NHL:ssä 24. helmikuussa 2007 Washington Capitalsia vastaan. Avausmaaliaan Janssen sai odottaa peräti 82 runkosarjaottelua, minkä seurauksena Devils-kannattajat osoittivat seisten suosiota hänelle. 26. helmikuuta 2008 Devils kauppasi Janssenin St. Louisiin vaihdossa puolustaja Bryce Salvadoriin. Hän debytoi Blues-paidassa kaksi päivää myöhemmin pelinumerolla 55 ottelussa Phoenix Coyotesia vastaan. Janssen pelasi Bluesissa reilut kolme kautta. Devilsiin hän palasi kesällä 2011, kun hän teki joukkueen kanssa vuoden sopimuksen.

## Lähteet

*  Viitattu 31.7.2010
*  Viitattu 31.7.2010
*  Viitattu 31.7.2010

### Viitteet

## Aiheesta muualla

* Cam Janssen NHL.comissa
* Janssen jatkoaika.comissa
Luettelo pituushypyn Suomen mestareista

Tämä on **luettelo pituushypyn Suomen mestareista**. Pituushypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1945 lähtien.

## Mestaruudet

**Miehet** (** = Molempien jalkojen yhteistuloskilpailu*) (yht. 118)
* 10 – Jorma Valkama
* 9 – Tommi Evilä
* 8 – Jarmo Kärnä 
* 6 – Kristian Pulli
* 5 – Martti Tolamo, Pekka Simola
* 4 – Aaro Laine
* 3 – Emil Liljeberg, Eero Lehtonen, Paul Sandström, Rainer Stenius, Pertti Pousi, Ari Väänänen, Kenneth Kastrén
* 2 – Hugo Lahtinen, Vilho Tuulos, Jorma Valtonen, Esko Elsilä, Pekka Suvitie, Juha Kivi, Otto Kärki, Niklas Rorarius, Petteri Lax, Roni Ollikainen, Kristian Bäck
* 1 – Uuno Railo*, Petter Mattsson*, Juho Soini*, Valter Tuomela*, Emil Kukko, Juho Halme, Otto Tuomikoski, Ossian Nylund, Guido Gustafsson, Toivo Aho, Onni Rajasaari, Birger Lindberg, Hannes Sonck, Esko Jalava, Juhani Manninen, Pentti Eskola, Aarre Asiala, Kari Palmén, Mauri Myllymäki, Erkki Päivärinta, Olli Pousi, Hannu Puhakka, Petri Keskitalo, Mika Kahma, Jami Hirvonen, Eero Haapala, Kasperi Vehmaa, Kalle Salminen

**Naiset** (yht. 81)
* 8 – Maire Österdahl, Ringa Ropo
* 6 – Maija Koivusaari
* 5 – Heli Koivula-Kruger
* 4 – Tuula Rautanen, Pirkko Helenius, Johanna Halkoaho
* 3 – Brita Johansson, Leena Pylkkänen
* 2 – Anne Kyllönen, Niina Saarman-Bartholdi, Noora Pesola, Elina Torro, Matilda Bogdanoff, Taika Koilahti, Saga Vanninen
* 1 – Mirja Jämes, Aili Reiko, Pirkko Raikas, Kaisa Parviainen, Anneli Hela, Riitta Sarahete, Sirpa Niiranen, Hannele Harju, Tarja Koskelo, Anna-Maija Bryggare, Ragne Backman, Susanna Rajamäki, Maija Kovalainen, Tiia Mäki, Jaana Sieviläinen, Emmi Mäkinen, Sanna Nygård, Kristiina Vuorvirta, Kira Kytölä, Senni Salminen, Anne-Mari Lehtiö, Jessica Kähärä

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2023: Kalevan kisojen mitalistit nykyisissä lajeissa tai niiden edeltäjissä 1907–2023 Tilastopaja (tilaajille)

### Viitteet
Brausch Niemann

**Hendrik Christiaan Ambraüsus ”Brausch” Niemann** (s. 7. tammikuuta 1939 Durban) on entinen eteläafrikkalainen Formula 1 -kuljettaja. Hän osallistui kahteen F1-osakilpailuun kausilla  ja . Hän sijoittui 14:nneksi vuoden 1963 Etelä-Afrikan GP:ssä. Hän ajoi myös Formula Junior -sarjassa 1960-luvun puolivälissä. Hän vaihtoi myöhemmin moottoripyöriin voittaen Etelä-Afrikan sarjan mestaruuden vuonna 1979.

## Tilastot ja saavutukset F1-sarjassa
()

## Lähteet
Mike Nazaruk

**Mike Nazaruk** (2. lokakuuta 1921 Newark, New Jersey – 1. toukokuuta 1955 Langhorne, Pennsylvania) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kolme kertaa kausilla 1951, 1953 ja 1954. Hän oli parhaimmillaan toinen vuoden 1951 Indianapolis 500 -kilpailussa. Nazaruk saavutti yhteensä 8 pistettä ja yhden palkintosijan.

Nazaruk palveli Yhdysvaltain merijalkaväessä Guamin taistelussa ja Guadalcanalin taistelussa toisessa maailmansodassa. Hän aloitti kilpailemisen Midget car -sarjassa voittaen ARDC-mestaruuden vuonna 1949. Hän kilpaili AAA-sarjassa vuonna 1950. Nazaruk voitti 14 Midget car -tapahtumaa, kuten Night Before the 500 -kilpailun ja ensimmäisen Midget cars -tapahtuman Terre Hauton Action -radalla vuonna 1953. Hän oli viides vuoden 1954 National Midget car -pisteissä. Nazaruk menehtyi vuoden 1955 sprint car -kilpailussa Langhorne Speedwaylla.

Nazaruk valittiin vuoden 1996 National Sprint car Hall of Fameen ja vuoden 2003 National Midget Auto Racing Hall of Fameen. Nazaruk oli nuorin pisteille ajanut F1-kuljettaja ennen Manny Ayuloa.
Islamilainen adoptio

**Islamilainen adoptio** eli **kafala**  poikkeaa länsimaisesta adoptiokäytännöstä, sillä islamilaisen šarialain mukaan sijaisperheessäkin kasvatuslapsi säilyttää biologisen sukunsa. 

Kasvatuslapsi ei muodollisesti jätä biologista perhettään, jos se on tiedossa. Vaikka orpolapsen kasvattaminen on hyve, lapsesta ei kuitenkaan tule ottovanhempiensa lasta. Koska lapsi säilyttää biologisen sukunsa,ei lasta ei voi nimetä ottoisänsä mukaan. Täten lasta ei koske myöskään lähisukulaisia koskeva avioliittokielto Mahram. Kasvatuslapsi ei siis ole esimerkiksi estynyt solmimasta avioliittoa ottovanhempansa lapsien kanssa.

Profeetta Muhammadilla oli adoptoitu lapsi. Muhammadilla itsellään oli adoptioäiti, joka imetti hänet vauvana .

## Lähteet

## Aiheesta muualla
 
*Islamilainen adoptio
Charles Dawson

**Charles Dawson** (1864 – 10. elokuuta 1916) oli brittiläinen lakimies ja harrastaja-arkeologi. Hän teki useita sittemmin väärennöksiksi paljastuneita löytöjä, kuten Piltdownin ihmisen. Yleisimmin häntä pidetään itse väärentäjänä, vaikka myös muita on epäilty. Hän pääsi väärennösten avulla Society of Antiquaries of Londonin ja Geological Society of Londonin jäseneksi. 

Piltdownin ihminen paljastui väärennökseksi vuonna 1953.

## Lähteet
The Million Selling Records of Bobby Vinton

**The Million Selling Records Of Bobby Vinton** on 18 kappaleen kokoelma Bobby Vintonilta, joka julkaistiin 1979. 

## Kappaleet

# My melody of love
# Tell me why
# Sealed with s kiss
# Ev'ry day of my life
# Over the mountain
# Clinging vine
# To know you is to love you
# Coming home soldier
# Blue velvet
# Blue on blue
# Please love me forever
# Long lonely nights
# Mr.lonely
# My heart belongs to only you
# Halfway to paradise
# There!I've said it again
# I love how you love me
# Roses are red

## Lähteet
* Bobby Vintonin diskografia
Princessa Avenue

**Princessa Avenue** on venäläinen naisyhtye. Yhtye soittaa rockmusiikkia ja laulaa englanniksi.

Yhtyeen kokosi tuottaja Viktor Drobyš kesällä 2007, ja sen ensivaiheita seurattiin Venäjän Music Televisionin *ROKovyje devtšonki* -ohjelmassa. Vuonna 2009 yhtye osallistui kappaleellaan ”Never Never” Venäjän euroviisukarsintoihin, jossa se sai kaksi prosenttia äänistä.

Yhtyeen esikoisalbumi *Princessa #1* julkaistiin Sony Musicin kautta 26. elokuuta 2009. Kotimaansa lisäksi yhtye on konsertoinut Suomessa. Kesäkuussa 2009 yhtye esiintyi MTV3:n *[[Pitkä kuuma kesä]]* -ohjelmassa Tampereen Särkänniemessä. Bändi on esiintynyt myös Elämä lapselle -konsertissa Hartwall Areenalla syyskuussa 2009.

__notoc__
## Jäsenet

* Aleksandra Gurkova (s. 23. huhtikuuta 1988 Samara) – laulu
* Anastasija Kirillova (s. 20. joulukuuta 1982 Volgograd) – koskettimet
* Dajana Ramos Laforte (s. 21. joulukuuta 1986 Pietari) – rummut
* Karina Štertser (s. 5. elokuuta 1990 Barnaul) – basso
* Diana Tsirekidze (s. 3. lokakuuta 1984 Ternopil) – kitara

## Lähteet

## Aiheesta muualla

* Princessa Avenuen sivusto
Kalkupää

**Kalkupää** () on tunturi Petsamon piirissä Murmanskin alueen luoteisosassa Venäjällä. Se sijaitsee Paatsjoen ja Jäämerentien välisellä alueella Suomen Neuvostoliitolle luovuttaman entisen Petsamon kunnan länsiosassa. Tunturin korkein huippu on 357 m korkea.

## Lähteet
South Petherton

**South Petherton** on suuri kylä Lounais-Englannissa. Siellä asuu noin 3&nbsp;200 ihmistä.

Monet kylän rakennuksista on tehty paikallisesta kellertävästä hiekkakivestä, jota kutsutaan Hamin kylän mukaan hamstoneksi.

## Lähteet

## Aiheesta muualla
Lounojärvi

**Lounojärvi** (myös **Lounjärvi**, ) on Tuulomajoen vesistöön kuuluva järvi Kuolan piirin länsiosassa Murmanskin alueella Venäjällä. Järvi sijaitsee Raja-Joosepin raja-asemalta Ylä-Tuulomaan vievän tien eteläpuolella. Järven eteläpuolella sijaitsee Lounotunturi. Järven pinta on 131 metriä merenpinnan yläpuolella. Lounojärven laskee järven pohjoispäästä alkavaa Lounojokea myöten Luttojokeen. Lounojärvi kuuluu Suomen Neuvostoliitolle luovuttamaan entiseen Petsamon kuntaan. Järvi sijaitsi Petsamon eteläosassa aivan Suomen silloisen itärajan tuntumassa.

## Lähteet
Juana Manuela Gorriti

**Juana Manuela Gorriti** (15. kesäkuuta 1818 Horconesin karjatila, Rosario de la Frontera, Saltan maakunta, Argentiina &ndash; 6. marraskuuta 1896, Buenos Aires) oli argentiinalainen kirjailija. 

Gorriti syntyi varakkaaseen maanomistajaperheeseen, joka polveutui Saltan maakuntaa asuttaneista espanjalaisista. Hänen äitinsä oli Feliciana Zuviría ja isänsä José Ignacio de Gorriti, poliitikko ja sotilas, joka oli ollut mukana allekirjoittamassa Argentiinan itsenäisyysjulistusta 9. heinäkuuta 1816. Hänen setänsä oli pahamaineinen sissijohtaja Jose Francisco “Pachi” Gorriti. Hänen vanhempansa olivat liberaaleja, jotka kannattivat Unitaristipuoluetta. He vastustivat kenraali Juan Manuel de Rosasin väkivaltaista hallintoa, joka murhasi alkuasukkaita maiden saamiseksi. Vuonna 1831, kun Gorriti oli 13-vuotias, perhe ajettiin maanpakoon ja he muuttivat Tarijaan, Boliviaan, jossa hän tapasi tulevan aviomiehensä, Manuel Isidoro Belzun. 

Manuel Isidro Belzu oli tuolloin kapteeni Bolivian armeijassa. He menivät naimisiin, kun Gorriti oli täyttänyt 15. Parille syntyi kolme lasta. Miehen uran kehittyessä heidän avioliittonsa kärsi ja Belzu hylkäsi Juana Manuelan yhdeksän aviovuoden jälkeen 1842. Myöhemmin Belzusta tuli Bolivian presidentti.

Juana Manuela Gorriti muutti Peruun, jossa hänen kirjailijan uransa lähti nousuun. Hän alkoi opettaa ja perusti myöhemmin koulun Limaan. Gorriti työskenteli myös toimittajana sekä järjesti seurapiirikutsuja, joissa tutustui kirjallisiin ja poliittisiin vaikuttajiin. Hän oli varhaisia ensimmäisen aallon feministejä ja hänen kirjoitustensa kautta hän yritti neuvoa ja inspiroida latinalaisen Amerikan naisia seuraamaan Euroopan modernimpaa henkeä. Hän halusi naisten nousevan, itsenäistyvän ja tulevan kuulluiksi.

Vuonna 1866 Espanjan laivasto tulitti Perun ja Chilen satamia. Kohteisiin kuului myös Liman satama. Gorriti palveli tuolloin sairaanhoitajana. Myöhemmin hän myös vaaransa itsensä salakuljettaessaan haavoittuneita espanjalaisten antautuessa Callaossa. Perun hallitus palkitsi hänet kunniamerkillä. Hän kirjoitti sodan tapahtumista useissa lehtikirjoituksissa ja novelleissa. 1878 Gorriti palasi Argentiinaan. Huolimatta useista elämänsä aikaisista skandaaleista häntä arvostettiin poikkeuksellisena naisena. Hän perusti lehden Buenos Airesiin, johon hän kirjoitti useita artikkeleita naisten oikeuksista ja kouluttautumisesta. Kuollessaan häntä pidettiin väsymättömänä ja vaikutusvaltaisena aikansa journalistina.

Gorriti tunnetaan myös Bolivian ja Argentiinan ruokakulttuuriin kuuluvan salteña-piirakan luojana, joka sai nimityksensä hänen synnyinkaupunkinsa mukaan.
Lucy (fossiili)

**Lucy** on Etiopiasta Hadarista Alue 333:lta 24. marraskuuta 1974 löydetty hyvin säilynyt *[[Australopithecus afarensis|Australopithecus afarensis]]* -yksilö. Se nimettiin Beatlesin "Lucy in the Sky with Diamonds" -kappaleen mukaan, jota löytäjät kuuntelivat nauhalta leirissään. Luurangosta oli säilynyt huomattava osa – lähes 40 %. 

Lucy eli noin 3,2 miljoonaa vuotta sitten. Amharaksi sen nimi on Denkenesh. 

Lucyn, kuollessaan ehkä 25-vuotiaan naaraspuolisen hominidin, aivot olivat pienikokoiset. Niiden koko oli noin kolmannes nykyihmisen aivojen koosta. Ilmeisesti Lucy kuitenkin käveli jo jokseenkin samalla tavoin kuin nykyihminen.

Vuonna 2016 antropologi John Kappelman kollegoineen esitti tutkimuksensa Lucyn kuolinsyystä. Heidän mukaansa sen luurangon vammat osoittavat Lucyn pudonneen puusta, noin 12 metrin korkeudesta. Tutkijat ovat kauan kiistelleet siitä, liikkuiko Lucy puussa vai maassa. Kappelmanin mukaan vastaus on molemmat. Piirteet, jotka helpottivat sen kävelyä pystyssä, tekivät siitä kömpelön kiipeilijän, ja se saattoi pudota puusta sen takia.

## Lähteet

## Aiheesta muualla

* Lucy's story
* http://elucy.org/
Yhdysvaltain puolustushaarakomentajien neuvosto

**Yhdysvaltain puolustushaarakomentajien neuvosto** (, puhekielessä yleensä Joint Chiefs, lyhenne JCS) on Yhdysvaltain asevoimien pääesikunta, joka toimii siviilihallinnon neuvonantajana sotilasasioissa. Sen asemasta määrätään lailla ja sen jäseniä ovat neuvoston puheenjohtaja, varapuheenjohtaja ja puolustushaarojen komentajat.

## Historia
Presidentti Franklin D. Roosevelt perusti Yhdysvaltain puolustushaarakomentajien neuvoston toisen maailmansodan aikana. Ensimmäiseen neuvostoon kuuluivat George Marshall, Henry H. Arnold, Harold Stark ja Ernest J. King. 

Toisen maailmansodan jälkeen neuvosto perustettiin virallisesti National Security Act -lailla, jonka presidentti Harry Truman allekirjoitti vuonna 1947. Merijalkaväen komentaja ei ollut neuvoston täysivaltainen jäsen ennen vuotta 1975, jolloin virkaan astui kenraali Louis H. Wilson. Varapuhemiehen virka perustettiin vuonna 1986 Goldwater-Nichols Act -lailla. Kenraali Colin Powell oli ensimmäinen ja tähän mennessä ainoa afroamerikkalainen puheenjohtaja.

## Katso myös
* Luettelo Yhdysvaltain puolustushaarakomentajien neuvoston puheenjohtajista

## Lähteet

## Aiheesta muualla
Ylä-Akkajärvi

**Ylä-Akkajärvi** () on Tuulomajoen vesistöön kuuluva järvi Petsamon piirin eteläosassa Murmanskin alueella Venäjällä. Ylä-Akkajärveen laskee pohjoisesta Hihnajärvi. Ylä-Akkajärvi puolestaan laskee järven pohjoispäästä alkavaa jokea myöten Ala-Akkajärveen. Ylä-Akkajärvi sijaitsee Suomen Neuvostoliitolle luovuttaman entiseen Petsamon kunnan eteläosassa. 

## Lähteet
Nimrud

**Nimrud** on muinaisen Assyrian raunioitunut pääkaupunki nykyisessä Irakissa. Se sijaitsee Niniven eteläpuolella Tigrisin varrella Niniven maakunnann alueella noin 30 kilometriä Mosulista kaakkoon. Nimrud oli muinainen Kalhu ja Raamatun Kalah. Arabit antoivat kaupungille nimen Nimrud ilmeisesti muinaisen kuninkaan Nimrodin mukaan. Raamatun ensimmäisen Mooseksen kirjan mukaan Nimrod oli Nooan pojan Haamin pojan Kusin poika, siis Nooan pojanpojanpoika.

Kaupunki perustettiin 1300-luvulla ennen ajanlaskun alkua, ja se oli Assyrian toinen pääkaupunki. Kuninkaalliset rakennukset keskittyivät kahdelle kummulle, joita nykyään kutsutaan linnakkeeksi. Nimrudissa oli asutusta paljon ennen kuin siitä tuli Assyrian hallitsijoiden asuinpaikka. Noin 800-luvulla eaa. Assyrian kuninkaat yhdistivät Nimrudin nopeasti kasvavaan valtakuntaansa. Kaupungin muurien sisällä on 3,6 neliökilometrin alue, jossa olivat asuintalot, työpajat, kadut, aukiot ja puutarhat.

Ensimmäiset arkeologiset kaivaukset Nimrudissa aloitettiin vuonna 1845 brittiläisen Austen Henry Layardin johdolla. Hän oli löytänyt Salmanassar III:n palatsin. Maaliskuussa 2015 Isis-järjestö tuhosi rauniokaupunkia puskutraktoreilla. Marraskuussa 2016 Irakin armeija valtasi Nimrudin alueen takaisin Isis-järjestöltä. Valtauksen jälkeen selvisi, että  Isis oli tuhonnut Nimrudin lähes kokonaan, ja arviolta 95 prosenttia alueesta on tuhottu.

## Katso myös
* Nimrod

## Lähteet

## Aiheesta muualla
Yo Gabba Gabba!

**Yo Gabba Gabba!** on Christian Jacobsin ja  Scott Schultzin luoma  lastenohjelma, jota enimmäkseen esitetään Nickelodeon-kanavalla. Ohjelmassa on kuusi hahmoa, jotka seikkailevat satumaassa. Sarjaa tuottavat The Magic Store ja Wildbrain Entertainment. Se sai ensiesityksensä 20. elokuuta 2007.

## Ohjelman hahmot
* DJ Lance Rock – Lance Robertson
* Muno – Josh Bally / David Crespin / Donovan Benge
* Foofa –  Emma Jacobs
* Brobee – Erin ja Tara Pearce / Amos Watene
* Toodee – Melissa Rossiter / Charme Morales / Erin Peace
* Plex – Lindsay Kraus / Justin Cornwall / Amos Watene / Christian Jacobs

## Aiheesta muualla
* Viralliset sivut
Al Israel

**Al Israel** (16. huhtikuuta 1935 – 16. maaliskuuta 2011) oli yhdysvaltalainen näyttelijä. Hän näytteli muun muassa kolumbialaisen huumekauppiaan rooli elokuvassa *[[Scarface – arpinaama]]*.

Israel oli yksi kolmesta alkuperäisestä näyttelijästä, jotka tekivät ääniroolin elokuvasta tehdylle videopelille **.

## Filmografia
* *[[The Soldier (elokuva)|The Soldier]]* (1982)
* *[[Scarface – arpinaama]]* (1983)
* *[[Kuolema tulee kahdesti|Kuolema tulee kahdesti]]* (*Body Double*, 1984)
* *[[Kuoleman merkki]]* (1990) 
* *[[Carlito’s Way]]* (1993) 
* *[[Confessions of a Hitman]]* (1994)
* *[[Drop Zone]]* (1994)
* *[[Dangerous Minds]]* (1995)
* *[[Driven]]* (1996)
* *[[Luz de la mission]]* (1998)
* *[[Broken Vessels]]* (1998)
* *[[Attention Shoppers]]* (2000)
* *[[God Squad!]]* (2002)
* *[[Klepto]]* (2003)
* *[[Killer Snake]]* (2004)
* *[[Three Way]]* (2004)

## Lähteet

## Aiheesta muualla
*
Ala-Akkajärvi

**Ala-Akkajärvi** () on Tuulomajoen vesistöön kuuluva järvi Petsamon piirin eteläosassa Murmanskin alueella Venäjällä. Ala-Akkajärven eteläpäähän laskee Ylä-Akkajärvi. Ala-Akkajärvi puolestaan laskee Akkajokeen, joka laskee edelleen Luttojokeen. Ala-Akkajärvi sijaitsee Suomen Neuvostoliitolle luovuttaman entisen Petsamon kunnan eteläosassa. Järven pohjoispäässä sijaitsee Priretšnyi niminen kylä, jonne johtaa 51 kilometriä pitkä maantie Nikkelin eteläpuolelta. 

## Lähteet
Teivo Pentikäinen

**Teivo Unto Pentikäinen** (26. heinäkuuta 1917 Viipuri – 12. kesäkuuta 2006 Espoo) oli vakuutusmatemaatikko ja professori, jota nimitetään Suomen työeläkejärjestelmän isäksi.

Pentikäinen syntyi Viipurissa. Hän osallistui talvisotaan ja jatkosotaan ja kotiutui rivimiehenä. Pentikäinen valmistui filosofian kandidaatiksi pääaineenaan matematiikka Helsingin yliopistosta vuonna 1944 ja väitteli soveltavan matematiikan tohtoriksi vuonna 1947. Hän saavutti kansainvälisestikin mainetta vakuutustieteen tutkijana ja yliopisto-opettajana.

Pentikäinen oli sosiaaliministeriön vakuutusosaston päällikkönä 1948–1961 ja oli keskeisin henkilö työeläkejärjestelmää (TEL) suunnitelleessa eläkekomiteassa. Pentikäinen oli myös Työeläkeyhtiö Ilmarisen toimitusjohtajana vuodet 1962–1977. Pentikäiselle myönnettiin professorin arvonimi vuonna 1975.

## Teoksia
* *Über stetige Funktionensysteme mit einem algebraischen Additionstheorem*, Helsingin yliopiston väitöskirja. Suomalainen tiedeakatemia, Helsinki 1947
* *Matematiikan kaavoja: algebra, geometria, trigonometria, analyyttinen geometria, differentiaali- ja integraalilaskenta*. WSOY 1948, 4. täyd. painos 1967 nimellä *Matematiikan kaavoja: algebra, geometria, trigonometria, analyyttinen geometria, differentiaali- ja integraalilaskenta, vektori- ja matriisilaskenta, todennäköisyyslaskenta*
* *Vakuutusoppi*. Suomen vakuutusyhdistys, Helsinki 1958, 6. painos 1973 ja uudemmat painokset Vakuutusalan koulutuskeskus, Helsinki, 7. uud. painos 1979, 8. uud. painos 1984, 9. painos toisena tekijänä Jukka Rantala, Suomen vakuutusalan koulutus ja kustannus, Helsinki 1995
* *Työntekijäin eläke: työntekijäin eläkelain yleisselostus*. Vakuutusyhtiöiden tiedotuskeskus, Helsinki 1961, 6. painos 1975 ja uud. painokset nimellä *Työeläke: työeläkelakien yleisselostus*
* *Risk theory*; tekijät Robert Beard, Teivo Pentikäinen, Erkki Pesonen. Methuen's monographs on applied probability and statistics. Methuen, London 1969
* *Risk theory: the stochastic basis of insurance*; tekijät R. E. Beard, Teivo Pentikäinen, Erkki Pesonen. Chapman and Hall, London 1979
* *Practical risk theory for actuaries*; tekijät C. D. Daykin, Teivo Pentikäinen, Martti Pesonen. Chapman & Hall, London 1994
* *Väestön ikääntyminen : suuri yhteiskunnallinen haaste*. Eläketurvakeskus, Helsinki 1995
* *Thesaurus of some key insurance terms*; tekijät Teivo Pentikäinen ym. Finnish Insurance Training and Publishing Company, Helsinki 1996

## Lähteet

## Kirjallisuutta
*Ahtokari, Reijo: *Tuntematon vaikuttaja : työeläkejärjestelmän isä Teivo Pentikäinen.* WSOY 1988. .

## Aiheesta muualla
* Teivo Pentikäisen muistokirjoitus  Helsingin Sanomat 12.6.2006. Käyttäjätunnuksella.
Intiaanipokeri

**Intiaanipokeri** on pokerin muoto, jossa alkuasetelma käännetään päälaelleen – pelaajat saavat tietää muiden kortit, muttei omiansa. Intiaanipokeri on yleensä suosittu juomapelinä.

Tavallisesti peli alkaa siten, että pelaajat laittavat pottiin alkupanoksen. Tämän jälkeen jokainen ottaa pakasta kortin ja laittaa sen otsalleen katsomatta korttiaan. Pelaajat arvioivat mahdollisuutensa omistaa korkein kortti ja panostavat sen mukaan.

## Lähteet

* http://nettipokeri.info/intiaanipokeri-saannot-ja-ohjeet
Politics and the English Language

**Politics and the English Language** on George Orwellin vuonna 1946 ilmestynyt kuuluisa essee, jossa hän arvosteli kielen käyttämistä poliittisen vaikuttamisen välineenä ja todellisuuden naamioimista kiertoilmaisuin.

## Aiheesta muualla

* HTML-versio 
* Selityksin varustettu versio 
* Essee hakumahdollisuudella . 
* Politics and the English Language by George Orwell
Suomi yleisurheilun maailmanmestaruuskilpailuissa 2009

**Suomi yleisurheilun maailmanmestaruuskilpailuissa 2009** käsittelee Suomen joukkueen valintaa Berliinissä 15.–23.8.2009 pidettyihin vuoden 2009 yleisurheilun maailmanmestaruuskilpailuihin ja menestymistä niissä. Suomi on ollut alusta asti jokaisissa yleisurheilun maailmanmestaruuskilpailuissa mukana ja osallistui kisoihin 12. kerran. Joukkueen tavoite oli kaksi mitalia ja kaksi pistesijaa

## Finalistit
Seuraavassa taulukossa 12 parhaan joukkoon sijoittuneet urheilijat.

## Valinnat
Suomen Urheiluliitto SUL valitsi joukkueeseen kuusi urheilijaa 29. kesäkuuta, jota ennen oli valittu jo seitsemän urheilijaa. 27. heinäkuuta uutisoitiin, että Francis Kirwa ja Antti Kempas eivät pystykään osallistumaan kisoihin loukkaantumisten takia. Joukkuetta täydennettiin vielä kahdeksalla urheilijalla 2. elokuuta, jolloin joukkueen kooksi tuli 19 urheilijaa.

** Ensimmäinen valinta **
*Miehet: 3000 m esteet: Jukka Keskisalo, maraton: Francis Kirwa, moukari: Olli-Pekka Karjalainen, keihäs: Tero Järvenpää ja Tero Pitkämäki, 50 km kävely: Antti Kempas ja Jarkko Kinnunen

** Toinen valinta **
*Miehet: pituus: Tommi Evilä, kiekko: Frantz Kruger, keihäs: Teemu Wirkkala
*Naiset: korkeus: Hanna Grobler, moukari: Merja Korpela, keihäs: Mikaela Ingberg

** Kolmas valinta **
*Miehet: 400 m aj: Jussi Heikkilä, korkeus: Oskari Frösen, seiväs: Eemeli Salomäki, moukari: David Söderberg, keihäs: Antti Ruuskanen
*Naiset: 3 000 m ej: Sandra Eriksson, seiväs: Minna Nikkanen, Vanessa Vandy

## Joukkue
Lopullinen valinta tehtiin Kalevan kisojen päätyttyä 2.8.2009.

**Miehet**
*400 m aj: Jussi Heikkilä
*3 000 m ej: Jukka Keskisalo
*Korkeus: Oskari Frösen
*Seiväs: Eemeli Salomäki
*Pituushyppy: Tommi Evilä
*Kiekko: Frantz Kruger
*Moukari: Olli-Pekka Karjalainen, David Söderberg
*Keihäs: Tero Järvenpää, Tero Pitkämäki, Teemu Wirkkala, Antti Ruuskanen
**Kotiinjäävä varamies: Ari Mannio
*50 km kävely: Jarkko Kinnunen

**Naiset**
*3 000 m ej: Sandra Eriksson
*Korkeus: Hanna Grobler
*Seiväs: Minna Nikkanen, Vanessa Vandy
*Moukari: Merja Korpela
*Keihäs: Mikaela Ingberg

## Tulokset
### Miehet

### Naiset

## Lähteet
*Tulokset IAAF:n kisasivulla  

### Viitteet

## Aiheesta muualla
* http://www.berlin2009.org/  
* http://www.yle.fi/urheilu/tapahtumat/yleisurheilun_mm_2009
* Tilastopaja: Suomalaisten MM-rajat
Beiersdorf

**Beiersdorf** on saksalainen kosmetiikka-alan konserni. Yrityksen perusti vuonna 1882 Hampurissa apteekkari Paul Carl Beiersdorf. Beiersdorfin tunnetuimpia tuotemerkkejä ovat Nivea, Eucerin, Hansaplast ja Labello. Yhtiöstä omistaa 50,49 % Tchibo Holding AG, jossa määräysvaltaa pitää Herzin perhe.

Beiersdorfin osake liitettiin joulukuussa 2008 osaksi DAX-indeksiä, joka koostuu Saksan 30 kaupankäynnin volyymin ja markkina-arvon mukaan suurimmasta yhtiöstä.

Yhtiön Suomen pääkonttori sijaitsee Turussa. Se työllistää noin 15 henkeä.

## Lähteet

## Aiheesta muualla
Bryopsis

**Bryopsis** on viherleviin kuuluva makrolevien suku. Sukuun kuuluu yli 50 jäsentä, joista seitsemän ovat yleisiä trooppisissa merissä. Ne kasvavat merivedessä rihmamaiseksi levämassoiksi.

## Elinkierto

 
*Bryopsis*-levät voivat lisääntyä ilmeisesti sekä suvullisesti että suvuttomasti. Levän elinkierto on diplohaplonttinen, eli siinä haploidi (*n*), sukusoluja tuottava gametofyyttivaihe vaihtelee diploidin (*2n*), itiöitä tuottavan sporofyyttivaiheen kanssa. Normaalisti rihmalevänä tunnetut yksilöt ovat suvullisesti lisääntyviä gametofyyttejä, kun taas sporofyytit ovat huomattavasti näitä pienempiä.

Sama gametofyyttiyksilö voi päästää liikkeelle sekä koiras- että naaraspuolisia sukusoluja, vaikka yhdessä sukusoluja sisältävässä kasvin osassa eli gametangliossa voi olla haploidisuudesta johtuen vain jompiakumpia. Sukusolut ovat kahden siimansa ansiosta liikuntakykyisiä ja naarassukusolut ovat noin kolme kertaa koirassukusoluja suurempia. Sukusolut vapautetaan veteen ja hedelmöittyminen tapahtuu kasvin ulkopuolella. Koska sukusolujen vapautuminen tapahtuu yhtäaikaisesti, on itsehedelmöittäminen levällä yleistä.

Hedelmöityksen tuloksena syntyy diploidi tsygootti. Se muodostaa joko meioosin ja mitoosin kautta uusia haploideja gametofyyttejä, tai jos meioosia ei tapahdu, madon näköisiä diploideja sporofyyttejä. Myöhemmän mitoosin ja sitä seuraavan meioosin kautta sporofyytti muodostaa siimallisia, haploideja itiöitä. Näistä taas syntyy uusia gametofyyttejä, joista Mendelin lakien mukaisesti noin puolet on koiraita ja puolet naaraita.

## Torjunta
Riutta-akvaarioissa *Bryopsis*-levistä voi tulla ongelma, jos vedessä on liikaa ravinteita. Parhaina torjuntamentetelminä pidetään ravinteiden veteen pääsyn rajoittamista ja kilpailevien voimakaskasvuisten makrolevien (esimerkiksi *[[Chaetomorpha]]* ja *[[Caulerpa]]*) kasvattamista erillisessä leväosastossa. Näiden kilpailijalevien massaa voi sitten helposti poistaa kitkemällä.

## Lähteet

## Aiheesta muualla
*iNaturalist: Suku ''Bryopsis''
*Global Biodiversity Information Facility (GBIF): Bryopsis 
*National Center for Biotechnology Information (NCBI): Bryopsis 
*UniProt: Taxonomy - Bryopsis
Aquemini

**Aquemini** on OutKast-yhtyeen kolmas studioalbumi, joka julkaistiin 29. syyskuuta 1998. Albumi myi Yhdysvalloissa platinaa kahdessa kuukaudessa ja tuplaplatinaa vuonna 1999.

*Aquemini* sai yleisön lisäksi hyvän vastaanoton myös kriitikoilta: muun muassa Rolling Stone, Q, Allmusic ja Los Angeles Times antoivat arvosteluissaan albumille täydet pisteet. Singlenäkin julkaistu kappale *Rosa Parks* keräsi huuliharppusooloineen kehuja raikkaudellaan ja omaperäisyydellään. The Source -lehti antoi Aqueminille arvostelussaan täydet viisi mikrofonia.

Albumilta julkaistiin kolme singleä: "Rosa Parks", "Skew It on the Bar-B" ja "Da Art of Storytellin' (Pt. 1)".

## Kappaleet

## Listasijoitukset
### Albumi

### Singlet

## Lähteet